Diari Oficial de la Generalitat Valenciana


Sumari del DOGV 7562, del 02-07-2015 (2015/6198)

RESOLUCIÓ de 24 de juny de 2015, de la Direcció General de Recursos Humans, per la qual es determina el calendari de realització i règim del curs selectiu dirigit als aspirants afectats per l'execució de la Sentència 1270/08, del TSJCV, d'accés al grup D, sector administració general, pel torn de promoció interna, per mitjà de conversió directa de places, Convocatòria 143/2004.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7562

Data del DOGV
:   02-07-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/6198


Data del document
:   24-06-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública

RESOLUCIÓ de 24 de juny de 2015, de la Direcció General de Recursos Humans, per la qual es determina el calendari de realització i règim del curs selectiu dirigit als aspirants afectats per l'execució de la Sentència 1270/08, del TSJCV, d'accés al grup D, sector administració general, pel torn de promoció interna, per mitjà de conversió directa de places, Convocatòria 143/2004. [2015/6198]  
De conformitat amb el que disposen les bases 7.3 i 8.1 de l'Orde 14/2013, de 5 de setembre, de la Conselleria d'Hisenda i Administració Pública, es convoca un curs selectiu d'accés al grup D, sector administració general, pel torn de promoció interna, per mitjà de conversió directa de places, Convocatòria 143/04, corresponents a l'oferta d'ocupació pública de l'any 2004, basant-se en l'execució de la Sentència 1270/08, de 17 de desembre, del Tribunal Superior de Justícia de la Comunitat Valenciana.  
En l'exercici de les atribucions que en matèria de selecció de personal atribuïx a la Direcció General de Recursos Humans l'article 39 del Decret 20/2013, de 25 de gener, del Consell, pel qual s'aprova el Reglament orgànic i funcional de la Conselleria d'Hisenda i Administració Pública, resolc:  
  
Primer. Convocatòria  
Convocar els aspirants que apareixen en l'annex I, afectats per la Sentència 1270/08, de 17 de desembre, del Tribunal Superior de Justícia de la Comunitat Valenciana, al curs selectiu d'accés al grup D, sector administració general, pel torn de promoció interna, per mitjà de conversió directa de places, convocatòria 143/04, per a la seua realització en els termes arreplegats en esta resolució.  
  
Segon. Calendari i horari  
Determinar el calendari i modalitat del curs selectiu esmentat, en els termes següents:  
El curs selectiu es realitzarà en línia, equivalent a 50 hores, en el campus de l'IVAP i versarà sobre les matèries arreplegades en l'annex IV de la Convocatòria 143/04. El curs començarà el 15 de setembre i finalitzarà el 27 d'octubre de 2015. Es podrà accedir al curs les 24 hores durant tots els dies del període de duració del curs. Les persones esmentades en l'annex I de la present resolució rebran un correu electrònic amb la informació necessària i les dades d'accés per a la realització del curs.  
  
Tercer. Règim del curs  
El curs tindrà un tutor per a cada un dels quatre apartats en què es distribuïx el temari, que portarà el seguiment i control dels alumnes, així com una avaluació continuada dels coneixements adquirits.  
  
Per a la superació del curs selectiu serà requisit indispensable la superació de les proves avaluatòries corresponents (avaluació continuada i prova final), d'acord amb els criteris establits en la base 8.3 i següents de l'Orde de 14/2013, de 5 de setembre.  
  
Quart. Avaluació continuada  
Durant la realització del curs i de conformitat amb el que establix la base 8.3 de l'Orde de 14/2013, de 5 de setembre, el professorat del curs realitzarà una avaluació continuada dels alumnes, que qualificarà cada aspirant de 0 a 5 punts per cada un dels apartats en què es dividix el temari. Qualificacions que seran entregades a l'òrgan tècnic de selecció.  
  
  
Quint. Prova final  
Finalitzat el curs selectiu, es realitzarà davant de l'òrgan tècnic de selecció una prova final sobre el contingut del temari de les matèries impartides en este, que es qualificarà de 0 a 5 punts.  
La presentació a la prova final del curs selectiu és requisit indispensable per a la superació del procés selectiu.  
  
Sext. Qualificació final del curs selectiu  
La puntuació final del curs selectiu s'obtindrà sumant la mitjana de les puntuacions obtingudes en cada un dels apartats del temari en les avaluacions continuades i la puntuació obtinguda en la prova final. És necessari obtindre una puntuació mínima de 5 punts per a superar el curs selectiu.  
  
València, 24 de juny de 2015  
  
La directora general de Recursos Humans,  
ANA BRUGGER NAVARRO  
  
  
  
ANNEX I  
  
CONVOCATÒRIA 143/04  
  
Relació d'aspirants convocats al curs selectiu (11)  
  
DNI COGNOM1 COGNOM2 NOM  
86632251 ALFONSO PERALES JOAQUÍN  
14517595 BLAY GABALDON M.TERESA  
68951912 DOMÍNGUEZ RODRÍGUEZ JOSÉ MARÍA  
58082186 ESTRADA CORONA FRANCISCA  
88670806 GÓMEZ MATEU FCO BRUNO  
49839582 IZQUIERDO NAVARRO M.ª ISABEL  
94975447 LOZANO FITENI ANTONIO  
75900380 LUNA CAMACHO AURORA  
83743083 MARTÍNEZ VERDÚ JUAN ALFONSO  
91698547 MONZO RUBIO M. AMPARO  
79135245 MÚÑOZ CARDONA MIGUEL ÁNGEL